|  |  |
| --- | --- |
|  |  |

Nafarroako Gobernuko Kultura, Kirol eta Turismoko kontseilariak, Unión del Pueblo Navarro talde parlamentarioari atxikitako foru parlamentari Javier Trigo Oubiña jaunak aurkezturiko idatzizko galdera dela-eta (11-24 PES-00288), Luzaide aldean ibiltoki bat eraikitzeari buruzkoa, erromesek arriskurik gabe egin ahal izan dezaten zati hori, honako honen berri ematen du:

Luzaideko Udalak interesa agertu du Donejakue bidearen trazadura hobetzeko, arrisku handikoa delako. Txosten batzuk ditu, Bidea zedarritzen duen 290/1988 Foru Dekretua aldatzeko, errepideko bi kilometro ekidinen dituen trazadura berri bat egokitzeko asmoarekin. Jarduketa horiek 500.000 euroraino iristen dira.

Txosten eta proiektu horiek aztertu ondoren, Turismo Zuzendaritza Nagusiak Luzaideko Udalarekin adostu du bere gain hartzea proiektu teknikoa, jarduketa egingarrienaren ingurukoa: errepidearen paraleloa den bide bat egitea, bi zatitan, bakoitza bi kilometro ingurukoa, errepide-hesiaz bestaldeko pasabide jarrai batekin, zurez edertua, Nafarroan identifikatu diren beste zati arriskutsu batzuetarako proiektatu den moduan, Turismo Zuzendaritza Nagusiak Nasuvinsari enkargatutako azterlan baten bidez.

Aldi berean hainbat kontsulta egin zaizkie Herri Lanei eta Ingurumenari, jarduketa horren egokitasuna egiaztatze aldera.

Lan horiek guztiak abian dira eta emaitzak, jarduketaren, finantzaketaren zein kronogramaren aldetik, datozen hilabeteotan izanen dira.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 28an

Kultura, Kirol eta Turismoko kontseilaria: Rebeca Esnaola Bermejo